Κουσκούς μακεδονίτικο με πέστο ψητής μελιτζάνας
Σ΄αυτό το πιάτο το μακεδονίτικο κουσκούς συνδυάζεται με μελιτζάνες φλάσκες, καρύδι και παλαιωμένη γραβιέρα.
300 γρ. κουσκούς (το ζυμαρικό), 1 κρεμμύδι, ψιλοκομμένο, 1 σκελίδα σκόρδο, ψιλοκομμένη, 100 ml λευκό κρασί, ξηρό, 3 κουτ. σούπας κατίκι Δομοκού, 900 ml ζωμός κότας ή άλλος, ζεστός ή νερό, 60 ml ελαιόλαδο, αλάτι, πιπέρι φρεσκοτριμμένο, 1 κουτ. γλυκού ξύσμα λεμονιού, 2 μελιτζάνες φλάσκες, μέτριες, 100 γρ. καρύδια, 2 κουτ. σούπας μαϊντανός, ψιλοκομμένος, 150 ml ελαιόλαδο, 2 κουτ. σούπας ξίδι λευκό, 60 γρ. παλαιωμένη γραβιέρα, τριμμένη, αλάτι, πιπέρι φρεσκοτριμμένο
Ζεσταίνουμε ένα σχαροτήγανο σε δυνατή φωτιά.Τρυπάμε τις μελιτζάνες με πιρούνι σε διάφορα σημεία και τις ψήνουμε γυρίζοντάς τες από όλες τις πλευρές μέχρι να μαυρίσει καλά η φλούδα τους και να μαλακώσουν (τις ελέγχουμε τρυπώντας τες). Τις αφήνουμε να κρυώσουν ελαφρώς και τις ξεφλουδίζουμε. Ψιλοκόβουμε την ψίχα και τη ρίχνουμε στο μπλέντερ μαζί με τα καρύδια, τον μαϊντανό, το ξίδι, το ελαιόλαδο, το τυρί και αλατοπίπερο (αλάτι με φειδώ, γιατί το τυρί είναι αλμυρό) και χτυπάμε μέχρι να έχουμε μια πηχτή πάστα. Αν χρειαστεί, προσθέτουμε λίγο ακόμα ελαιόλαδο για να έχουμε την υφή και τη ρευστή μορφή που θέλουμε.Σε ένα κατσαρολάκι ζεσταίνουμε το ελαιόλαδο σε δυνατή φωτιά και σοτάρουμε το κρεμμύδι για 3-4 λεπτά, μέχρι να μαραθεί.Προσθέτουμε το σκόρδο και σοτάρουμε για 30 δευτερόλεπτα. Ρίχνουμε το κουσκούς και σοτάρουμε για 3-4 λεπτά, μέχρι να ροδίσει.Σβήνουμε με το κρασί και μαγειρεύουμε για 2-3 λεπτά, μέχρι να εξατμιστεί το αλκοόλ. Προσθέτουμε τον ζωμό και αλατοπίπερο και μαγειρεύουμε για 10-12 λεπτά ή μέχρι να γίνει το κουσκούς και να πιει τα υγρά. Ρίχνουμε το πέστο, προσθέτουμε το κατίκι και ανακατεύουμε. Πασπαλίζουμε με το ξύσμα λεμονιού και σερβίρουμε.
Ζυμαρικά,Λαχανικά,Μελιτζάνες